Euroopa Kohtu (kuues koda) 15. juuni 2012. aasta määrus – United Technologies vs. komisjon
(kohtuasi C-493/11 P)
Apellatsioonkaebus – Konkurents – Kartellikokkulepped – Liftide ja eskalaatorite paigaldamise ja hooldamise turg – Trahvid – Emaettevõte ja tütarettevõtted – Rikkumise süüks panemine
1.                     Konkurents – Liidu eeskirjad – Rikkumised – Süüks panemine – Emaettevõtja ja tütarettevõtjad – Majandusüksus – Hindamiskriteeriumid
(ELTL artikkel 101; nõukogu määrus nr 1/2003, artikli 23 lõige 2) (vt punktid 37 ja 38)
2.                     Apellatsioonkaebus – Väited – Ebapiisav või vastuoluline põhjendus – Põhjendamiskohustuse ulatus – Üldkohtu viide tuletatud
põhjendusele – Vastuvõetavus – Tingimused (Euroopa Kohtu põhikiri, artiklid 36 ja 53) (vt punktid 42–44, 48)
Ese
Apellatsioonkaebus Üldkohtu (kaheksas koda) 13. juuli 2011. aasta otsuse peale liidetud kohtuasjades T-141/07, T-142/07, T-145/07
ja T-146/07: General Technic-Otis jt
vs.
komisjon, millega Üldkohus jättis rahuldamata nõude osaliselt tühistada komisjoni 21. veebruari 2007. aasta otsus K(2007) 512 (lõplik)
EÜ artikli 81 kohaldamise menetluses (asi COMP/E-1/38.823 – PO/Liftid ja eskalaatorid), mis puudutab Belgias, Saksamaal, Luksemburgis
ning Madalmaades liftide ja eskalaatorite paigaldamise ja hooldamise turul sõlmitud kartellikokkulepet, mis hõlmab pakkumismenetluste
mõjutamist, turgude jagamist, hindade kindlaksmääramist, projektide ja nende juurde kuuluvate lepingute määramist ning teabe
vahetamist, ja teise võimalusena tühistada või vähendada hagejale määratud trahv – Emaettevõtte vastutus oma tütarettevõtete
poolt konkurentsieeskirjade rikkumiste eest.
Resolutsioon
1.
Jätta apellatsioonkaebus rahuldamata.
2.
Mõista kohtukulud välja United Technologies Corporation’ilt.